AUCT ขาลงต่อเนื่อง! 2 สัปดาห์ร่วง 20% ฟากโบรกฯแนะซื้อลุ้นผลงาน H2/61 โตเด่น!
AUCT ขาลงต่อเนื่อง! 2 สัปดาห์ร่วง 20% ฟากโบรกฯแนะซื้อลุ้นผลงาน H2/61 โตเด่น! โดย ณ เวลา 11.58 น. อยู่ที่ระดับ 6.25 บาท ลบ 0.40 บาท หรือ 6.02% ด้วยมูลค่าซื้อขาย 18.61 ล้านบาท 
19 ต.ค. 2561

ผู้สื่อข่าวรายงานว่า บริษัท สหการประมูล จำกัด (มหาชน) หรือ AUCT เวลา 11.58 น. อยู่ที่ระดับ 6.25 บาท ลบ 0.40 บาท หรือ 6.02% ด้วยมูลค่าซื้อขาย 18.61 ล้านบาท  ราคาหุ้นร่วงต่อเนื่องในช่วงสัปดาห์ที่ผ่านมา โดยนับตั้งแต่หุ้นปรับตัวลงจากระดับ 7.50 บาท เมื่อวันที่ 2 ต.ค.61 จนถึงล่าสุดหุ้นปรับตัวลงแล้ว 20%

บล.โกลเบล็ก ระบุในบทวิเคราะห์ว่า กำไรครึ่งแรกปีนี้เติบโต 56% เทียบช่วงเดียวกันของปีก่อน ตามอุตสาหกรรมรถยนต์ และ NPL สินเชื่อเช่าซื้อ 1-2 ปีที่ผ่านมาอยู่ในระดับสูง และคาดกำไรปี 61 +24% เทียบช่วงเดียวกันของปีก่อน และคาดว่ายอดขายครึ่งหลังปีนี้จะเร่งตัวขึ้นจากครึ่งปีแรกตามปัจจัยฤดูกาล ประกอบกับยอดขายรถใหม่ภายในประเทศปีนี้เติบโตดี
นอกจากนี้มีโอกาสเติบจากกลยุทธ์ใหม่ “เพื่อนประมูล” เริ่มต้นเดือน ธ.ค. 61 หนุนรายได้เติบโตในอนาคต ฐานะการเงินแข็งแกร่งจากไม่มีหนี้ที่มีภาระดอกเบี้ยและวงจรเงินสดติดลบ เริ่มต้นด้วยคำแนะนำ “ซื้อ” ราคาเหมาะสมสำหรับปี 62 ที่ 8.25 บาท